Джон Фрушанте напуска Ред Хот Чили Пепърс по средата на турнето "Blood Sugar Sex Magik" през май 1992 поради проблеми свързани с наркотиците и нарасналата популярност на групата. За заместник групата привлича Арик Маршъл, който свири до приключването на турнето през февруари 1993. През пролетта на същата година, Арик Маршъл е уволнен, поради безотговорно отношение. Групата наема Джеси Тобаяс, който също не успява да се наложи в Ред Хот Чили Пепърс. На негово място Чад Смит предлага на групата да се свържат с Дейв Наваро, който приема да се приъседини към тях в края на 1993. След кратка пауза от няколко месеца, групата свири на фестивала Удсток '94, където Дейв Наваро дебютира на живо..